**ՀԻՄՆԱՎՈՐՈՒՄ**

**«Հայաստանի Հանրապետության կրթության, գիտության, մշակույթի և սպորտի նախարարի 2022 թվականի դեկտեմբերի 6-ի N 78-Ն հրամանում փոփոխություններ կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի**

1. **Միջոցառման իրականացման անհրաժեշտությունը և նպատակը.**
2. Սույն միջոցառման իրականացման անհրաժեշտությունը պայմանավորված է այն հանգամանքով, որ 2023-2024 ուսումնական տարվա ավարտին առաջին անգամ ՀՀ Տավուշի մարզի 9-րդ դասարաններում (հանրակրթության պետական նոր չափորոշչի ներդրմանը զուգահեռ նաև մյուս ուսումնական հաստատությունների 9-րդ դասարաններում) «Գրականություն» և «Հայոց պատմություն» առարկաներից սովորողը քննություն է հանձնում էսսեի տեսքով և գնահատվում է երկու առարկաներից: Սակայն հրամանում հստակ չէ, թե ում կողմից են հաստատվելու թեմաները:
3. Միաժամանակ հստակեցման կարիք ունի, թե 9-րդ դասարանում ի՞նչ ընթացակարգով է իրականացվելու բնագիտական առարկաներից նախագծային աշխատանքի միջոցով քննությունը և նախագծային աշխատանքների ստուգումը:
4. Քանի որ գործընթացը նոր ներդրվող է, կարիք ունի կազմակերպման ընթացակարգի լրացուցիչ մեկնաբանման, որը, սույն փոփոխության համաձայն, կիրականացվի նախարարի հրամանով հաստատված ընթացակարգով:

**2. Կարգավորման ընթացիկ իրավիճակը և առկա խնդիրները.**

 Ներկայում Հայաստանի Հանրապետության կրթության, գիտության, մշակույթի և սպորտի նախարարի 2022 թվականի դեկտեմբերի 6-ի N 78-Ն հրամանով սահմանվում է, որ 9-րդ դասարանում ուսուցումը նոր չափորոշչով կազմակերպող հաստատություններում սովորողը հանձնում է քննություն՝ բնագիտական առարկաներից՝ նախագծային աշխատանքի միջոցով, իսկ «Գրականություն» և «Հայոց պատմություն» առարկաներից՝ էսսե (գրավոր), քննության օրը, ԿԶՆԱԿ-ի կողմից նախապես մշակված թեմաների շրջանակում: Սակայն անհրաժեշտ է հստակեցնել, թե ի՞նչ ընթացակարգով է իրականացվելու նախագծային աշխատանքների ստուգումն ու գնահատումը: Ինչպես նաև հստակեցված չէ, թե ու՞մ կողմից են հաստատվելու էսսեների թեմաները: Սույն փոփոխությունը հնարավորություն կտա նախարարի հրամանով առավել հստակ սահմանել բնագիտական առարկաներից քննության անցկացման ընթացակարգը, ինչպես նաև սահմանել, թե ո՞վ և ի՞նչ ժամկետում է հաստատելու էսսեների թեմաները:

**3.Միջոցառման իրականացումից ակնկալվող արդյունքը.**

 Ակնկալվում է արդյունքում առավել հստակեցնել սույն քննությունների կազմակերպման գործընթացը, մշակել հստակ ընթացակարգ:

**Իրավական ակտի մշակման գործընթացում ներգրավված մարմիններ՝**

ՀՀկրթության, գիտության, մշակույթի և սպորտի նախարարություն:

**«Հայաստանի Հանրապետության կրթության, գիտության, մշակույթի և սպորտի նախարարի 2022 թվականի դեկտեմբերի 6-ի N 78-Ն հրամանում փոփոխություններ կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի** **ընդունումը չի նախատեսում   պետական բյուջեի  ծախսերի ավելացում:**

**«Հայաստանի Հանրապետության կրթության, գիտության, մշակույթի և սպորտի նախարարի 2022 թվականի դեկտեմբերի 6-ի N 78-Ն հրամանում փոփոխություններ կատարելու մասին» ՀՀ կրթության, գիտության, մշակույթի և սպորտի նախարարի հրամանի նախագծի ընդունմամբ այլ իրավական ակտերում փոփոխություն կատարելու անհրաժեշտություն չի առաջանում:**